runetrust/blame-folketinget-dk huggingface dataset:
Poul Erik Dyrlund (S), 2000-01-20:
962 timer sammenholdt med en forældelsesfrist på 5 år kan måske få den konsekvens, at folk ganske enkelt melder sig ud af a-kassen, fordi udsigterne til at kunne generhverve dagpengeretten med en effektiv karantæne på 962 timer kan være uoverskuelige for nogle.
Ole Birk Olesen (LA), 2017-10-25:
De udgifter, som overstiger de 2,7 pct., dækker staten med ydelsesstøtte, og det vil sige, at når vi med billigere lån, som vi får via den her omlægning, kan reducere de samlede omkostninger, reducerer vi altså den ydelsesstøtte, som staten yder, for at dække de omkostninger, der overstiger 2,7 pct. af anlæggelsessummen.
Klaus Kjær (DF), 2001-03-16:
Jeg er fuldstændig enig med hr. Arne Melchior i, at vi selvfølgelig skal have en saglig debat med relevante tal på bordet. Jeg har spurgt i Trafikministeriet, jeg har spurgt trafikministeren, om vi f.eks. kan få tallene for, hvor mange der kommer til skade pr. 100.000 kørte motorvejskilometer eller pr. million kørte motorvejskilometer i de lande, som har 130 km hastighedsbegrænsning, for at kunne sammenligne med forholdene i Danmark.
Kim Behnke (UP), 2001-05-31:
Da jeg så spurgte skatteministeren, om ministeren ikke kunne se, at der var et problem - vi har altså forhøjet skatterne og afgifterne så meget, at der kommer færre penge i kassen - svarede skatteministeren, at sådan kunne man slet ikke se på det, for i virkeligheden var det noget konjunkturbestemt, og det var, fordi folk ikke købte så mange biler osv. Men nu har finansministeren været så ærlig i denne seneste budgetoversigt på side 37 at skrive, hvordan det hænger sammen.
Jacob Buksti (S), 2001-10-03:
Jeg kan bare ikke forstå, at de, der er modstandere af EU, er så stærke modstandere, at de ikke vil give folk, som synes, at en sådan nummerplade er pæn, i det mindste mulighed for at kunne få en, hvis de selv positivt beder om det; men der er ingen - ingen, der vil blive tvunget til at køre rundt med en EU-nummerplade, hvis de ikke vil have den.
Hans Christian Schmidt (V), 2000-11-16:
Fakta er jo, at det er forbundet med meget store omkostninger at gennemføre Kyotomålsætningerne nationalt - eller sagt med andre ord: Danmark og andre EU-lande kan få meget mere miljø for de samme penge, hvis landene tager initiativ til at implementere en række af de fleksible mekanismer, som Kyotoaftalen anbefaler, og her er det Venstres opfattelse, at regeringen nu må vise, hvad det vil sige at være foregangsland og under de kommende klimaforhandlinger gå i spidsen for øget brug af internationale og koordinerede virkemidler.
Line Barfod (EL), 2004-04-15:
Det mener vi er meget vigtigt at vi holder fast i, og vi vil også arbejde for i udvalget, at det kommer med under finanslovforhandlingerne, at vi også holder justitsministeren fast på, at der skal ligge et lovforslag, så det kan træde i kraft den 1. januar 2005, så man ikke først går i gang med at lave lovforslaget engang i november eller december måned, og så kommer det først engang til næste år, og der kommer måske endda et valg indimellem osv.
Jeppe Bruus (S), 2020-04-24:
En anden ting, jeg sådan set godt kunne tænke mig at spørge den radikale ordfører til – både i forhold til det her forslag, og da vi tidligere på året vedtog et lignende opholds- og kontaktforbud i forhold til forbrydere, der begår seksuelle overgreb mod børn – er, at Det Radikale Venstre har så travlt i de her sager, hvilket undrer mig lidt.
Christian Juhl (EL), 2017-10-26:
Hvordan ser Venstres ordfører på muligheden for at vi, selv om russerne i dag både militært, men også transportmæssigt er dominerende i Arktis – det ser ud til, at amerikanerne slet ikke kan finde ud af, hvordan man skal lægge en strategi for Arktis, men det skyldes måske den nuværende præsident; det ved jeg ikke – benytter lejligheden til som et led i den debat, FN har startet om at gøre hele verden atomvåbenfri, arbejder på at kunne sige, at i hvert fald Arktis skal være atomvåbenfri?
Pia Olsen Dyhr (SF), 2009-11-27:
Grunden til, vi synes, det er problematisk, er, som Kræftens Bekæmpelse, Diabetesforeningen, Forbrugerrådet gør opmærksom på i deres høringssvar, at det kan få negative konsekvenser for folkesundheden, forbrugerbeskyttelsen og fødevarekontrollen.
Pelle Dragsted (EL), 2015-08-26:
Dermed kan vi så også konstatere, at der altså i år er røget 1 mia. kr., som kunne have været brugt på vores hospitaler, på vores ældre og på alt mulig andet, til en ordning, som SF i virkeligheden synes er dårlig, og som egentlig havde det ene formål at opfylde et valgløfte, som Venstre havde givet til danskerne på grundlag af fuldstændig forkerte oplysninger.
Per Kaalund (S), 2007-05-15:
Jeg vil bare have bekræftet, at det er den danske regerings holdning, at man bør være mere åben over for at kunne deployere, tror jeg, det hedder i sproget, styrker f.eks. nede sydpå, altså at man, hvis danskerne og englænderne er trængt dernede, så kan få tyskerne og nordmændene ned og støtte op uden for store besværligheder.
Jan Petersen (S), 2006-09-07:
Må jeg så sige, at når Det Radikale Venstre har en ambition om at nedsætte skatten på arbejde – sådan læser jeg deres finanslovforslag, og det vil jeg givetvis også høre i ordførertalen om lidt – er det at nedsætte taksterne på daginstitutioner for mellemindkomstgrupperne en meget, meget effektiv måde at nedsætte skatten på arbejde for familier med børn på.
Elisabeth Arnold (RV), 2002-03-14:
Så jeg vil gerne spørge hr. Helge Adam Møller: Hvad vil han love befolkningen her fra denne talerstol at der sker med narkoen i fængslerne, efter at den nye regering er trådt til? Det vil jeg gerne høre, for så vil jeg sørge for, at hr. Helge Adam Møller bliver holdt fast på det på et senere tidspunkt.
Lene Espersen (KF), 2003-04-24:
Rigspolitichefen har i forbindelse hermed i planen for den intensiverede indsats netop peget på, at strategien for det intensive tilsyn med utilpassede unge eller elementer heraf med fordel kan anvendes over for rockerstøttegruppernes medlemmer, måske navnlig over for de mere løst tilknyttede personer.
Martin Henriksen (DF), 2007-01-25:
Og vil han så bare anerkende, at udgifterne til folkeskolen fra 2001 til 2005 reelt er steget med 1,7 mia. kr., og at de budgetter, der ligger nu fra 2006 og til 2007, sådan set også viser, at der reelt er tale om en stigning pr. elev i folkeskolen?
Carl Holst (V), 2017-05-18:
dels ved at give kommunalbestyrelser mulighed for at lave en vejledende folkeafstemning, dels ved at give befolkningen mulighed for at få en sag til folkeafstemning – en sag, der er blevet behandlet i en kommunalbestyrelse, men også emner, sager, der ikke har været til behandling i en kommunalbestyrelse.
Pia Kjærsgaard (DF), 2003-06-03:
: Hvis den daværende statsminister havde fået den firkløverregering, han tiggede vælgerne om at give ham forud for valget den 20. november 2001 - tror statsministeren så, at hr. Nyrup Rasmussen havde fået sat det nødvendige arbejde i gang med hr. Jann Sjursen som vicestatsminister og måske fru Mimi Jakobsen som flygtningeminister?
Jacob Jensen (V), 2014-11-05:
Så jeg må forstå det sådan, at de løfter, man nu giver fremadrettet, altså at man vil øge de offentlige budgetter, som man også lovede før sidste valg – nu lover man det igen, og denne gang hedder det så 0,6 pct. – beror på, at de præmisser, man nu selv stiller op, også holder.
Søren Søndergaard (EL), 1997-12-17:
»Kan ministeren bekræfte, at der absolut ikke er begrundet mistanke endsige beviser for, at Enhedslistens folketingsgruppe eller partiets kontor på Christiansborg har været involveret i hverken planlægning eller gennemførelsen af en happening foran en villa i Gentofte tilhørende formanden for Dansk Folkeparti?«
Villy Søvndal (SF), 2005-03-11:
Nu er jeg ikke spåmand, men jeg er hundrede procent sikker på, at konsekvensen af forslaget her vil være, at mennesker med ondt i ryggen og ondt i sjælen vil blive presset ud af sygedagpengesystemet – ikke fordi der er skrevet noget andet, men fordi refusionsinstrumentet virker så stærkt.
Bruno Jerup (EL), 2017-04-25:
Hvis jeg så også ligesom tager Venstre til indtægt for den del, hører jeg også i Venstres indlæg for og imod og tvivlens nådegave og den slags ting, at Venstre sådan set også er i bevægelse i det her spørgsmål om afskaffelse af blasfemiparagraffen.
Poul Nødgaard (DF), 2005-03-15:
Jeg synes simpelt hen, at man fra Enhedslistens og Socialistisk Folkepartis vil påpege nogle problemstillinger på personaleområdet, som slet ikke eksisterer, og det, der sker, er, at man skaber en utryghed og en uro hos personalegrupperne, som er fuldstændig ubegrundet.
Jakob Sølvhøj (EL), 2018-02-23:
Ansættelse af kompetent og også meget gerne tilstrækkeligt personale kan f.eks. være med til at forebygge unødvendig magtanvendelse over for borgerne, fordi mulige konfliktsituationer kan forudses, de kan forebygges, og de kan håndteres professionelt, hvis de opstår.
Leif Mikkelsen (LA), 2012-01-31:
Uanset at nogle hjørner af det er blevet problematiseret her fra talerstolen, mener jeg, at vi da generelt kan sige, at det er en god lov, som giver flere muligheder i stedet for begrænsninger, og det er sådan set en god overskrift at have for enhver lov i det her Folketing.
Kirsten Normann Andersen (SF), 2017-11-14:
Men når nu ordføreren fremhæver alle de her mange millioner og milliarder, som der er prioriteret til ældreområdet i Venstres og regeringens genopretningsplan, så tænker jeg bare: Er ordføreren enig med mig i, at vi får flere og flere borgere over 80 år – antallet er faktisk steget alene fra 2016 med 2,4 pct. – og at man i samme periode har haft et fald i budgetterne på ældreplejen på 29 mio. kr., inklusive værdighedsmilliarder og klippekortsordninger?
Pernille Rosenkrantz-Theil (S), 2024-06-04:
Så når en organisation har kritiseret lovforslaget for at indeholde muligheden for at indelåse en borger, efter de har været forbi en dommer, og vi så fjerner muligheden for at kunne indelåse en borger, efter de har været forbi en dommer, så mener ordføreren helt seriøst, at pågældende organisation stadig væk skulle have samme indvending.
Kristian Thulesen Dahl (DF), 1999-01-28:
er det naivt, hvis der er folk, eksempelvis i partiet Venstre, som tror, man kan igangsætte den proces uden at nå frem til et resultat, som ikke er ønskværdigt, og derfor siger vi nej til begge forslag, til tanken om at nedsætte en grundlovskommission i den ene eller den anden form.
Christian Juhl (EL), 2016-01-28:
Jeg mener, at det jo koster alle mennesker rigtig, rigtig meget, hvis vi fortsætter med at optrappe i NATO mod en ny kold krig og spille med musklerne, for det eneste svar, vi får, er, at så begynder Rusland også at spille mere med musklerne, og så er vi tilbage i den gamle kolde krig.
Christine Antorini (S), 2006-03-03:
Hvis vi kaster blikket et andet sted hen i Danmark, nemlig på Horsensegnen, har vi CVU’et Vitus Bering Danmark, hvor man med ingeniøruddannelser og merkantile uddannelser har lavet en anderledes konstruktion, hvor man har ønsket at lave en lige linje fra tekniske uddannelser og merkantil- og erhvervsuddannelser over hf og htx sammen med videregående professionsuddannelser som f.eks. bygningsingeniør og markedsøkonom.
Martin Lidegaard (RV), 2016-04-19:
Og ja, den er ikke perfekt og processen er jo desværre alt andet end perfekt – alle vi andre kunne da godt ønske os en helt, helt anden proces – men til spørgsmålet, om jeg tror på, at det her forslag kan ændre noget som helst ved det, endsige gøre en positiv forskel, må jeg desværre i al respekt svare nej.
Dennis Flydtkjær (DF), 2021-01-21:
Det er da så pilskævt, som det kan blive, at folk, der bor ude i landdistrikterne, og som måske har en lavere indtægt eller har brug for to biler for at komme på arbejde og for at komme ind og handle, nu skal betale for, at de 10 pct. rigeste kan få klimavenlige biler.
Line Barfod (EL), 2008-05-15:
Jeg går også ud fra, at hr. Hans Kristian Skibby er enig i, at spørgsmålet om, hvor mange penge der er til at give til et lønløft, har noget at gøre med, hvor mange penge der gives i kommuneaftalerne, der jo ikke er aftaler, når vi snakker om størrelsen af beløbet, men er diktater fra regeringen og Dansk Folkeparti.
Pia Gjellerup (S), 1998-12-15:
Bl.a. blev § 20 lavet på et tidspunkt, hvor der var et meget beskedent dankort, og hvor man slet ikke havde gjort sig forestillinger om de betalingsfunktioner, som vi kender i dag, og som er en del af dagligdagen for en hel del mennesker, og som i løbet af de næste år bliver en betydelig større del af dagligdagen for mange flere mennesker.
Klaus Hækkerup (S), 2009-10-20:
Jeg synes, at der er grund til at gøre opmærksom på, at baggrunden for forslaget er det udlæg af byområder og erhvervsområder, der har været planlagt længe, og som senest blev fastlagt i landsplandirektiv for hovedstadsområdet, den såkaldte »Fingerplan 2007«, der blev udsendt af Miljøministeriet i 2007.
Peter Skaarup (DF), 2011-04-05:
Jeg synes, at det jo er fint, at man tager afstand, som SF gør, men jeg synes også, at det, som SF kommer med under en debat som den her, er meget fattigt, for mener man noget med, at foreningen Hizb ut-Tahrir er dybt skadelig, og mener man noget med, at den opfordrer til vold, er grundlovens § 78 jo også opfyldt, for at man kan opløse foreningen, fordi grundlovens § 78 taler jo netop om, at foreninger, der virker ved vold eller opfordrer til vold, skal forbydes eller opløses.
Finn Sørensen (EL), 2014-05-08:
Jeg skal bare spørge: Synes ordføreren, at det her er en tilstrækkelig løsning på det problem, der er skabt gennem kontanthjælpsreformen, nemlig at endnu flere tusinde unge mennesker, end vi havde før – det var alle dem, der var under 25 år, og nu er det også dem op til 30 år – skal leve for nogle meget lave ydelser, som gør, at det stort set er umuligt at få det til at løbe rundt?
Frank Aaen (EL), 2010-05-20:
Jeg kan ikke påstå, at der er en sammenhæng, men jeg kan bare sige, at det, at der er en mulig sammenhæng, og bare det, at der er det sammenfald, jeg lige har nævnt her, gør det vigtigt at vide, hvem der giver hvor meget til hvilket parti. Der er nogle, der sagt, at det beløb på 5.000 kr., vi har foreslået, er for lille.
Simon Kollerup (S), 2018-10-26:
I forhold til de personer, der kommer kortvarigt i stalden, skal der udarbejdes en beskrivelse af de foranstaltninger, der kan sikre smittebarrieren, sådan at man eksempelvis også kan sikre, at dyrlæger eller håndværkere eller andre, der er kortvarigt i en stald, ikke tager smitten med sig ud i det omkringliggende samfund.
Lisbeth Bech Poulsen (SF), 2016-04-26:
Jeg er ikke enig i ordførerens overordnede betragtninger, men jeg er faktisk enig med ordføreren i, at det at være MSC-mærket ikke i sig selv er særlig ambitiøst, kan man sige, for det kan du blive, og med bundtrawl og alt muligt andet kan du få det her mærke.
Karsten Lauritzen (V), 2011-05-19:
Det følger af bemærkningerne til beslutningsforslaget, at forslagsstillernes formål med beslutningsforslaget er »at gennemføre forsøgsprojekter i udvalgte kommuner, hvor man opsøger allerede bosiddende flygtningefamilier, som man formoder kan have været udsat for tortur, krigsoplevelser, lejrophold m.m., der kan føre til trauma i familien«.
Mette Frederiksen (S), 2005-11-25:
Så må jeg jo også forstå ordførerens svar i den retning, at det alene er et økonomispørgsmål, for jeg hører ikke hr. Hans Andersen sige, at der ikke er behov for, at førtidspensionister på den mellemste førtidspension også får et økonomisk løft.
Tom Behnke (KF), 2005-10-28:
På den måde gør det ikke så meget, hvis den ene dommer eller den ene domsmand af en eller anden grund må springe fra undervejs, for springer en dommer fra, så får den anden dommer bare to stemmer, og springer en domsmand fra, ja, så vil de to andre domsmænd få halvanden stemme hver, og dermed er der stadig balance, og på den måde kan sagen forsætte og skal ikke gå om eller udsættes unødig længe.
John Dyrby Paulsen (S), 2008-11-20:
I det forslag, vi behandlede i marts 2008, for 8 måneder siden, var anført, og jeg citerer sådan lidt efter hukommelsen: De senere års aktiekursstigninger betyder, at provenutabet vedrørende hidtil urealiserede tab på aktier bliver forholdsvis begrænset.
Henrik Dahl (LA), 2017-01-13:
Jeg synes også, man må slå fast, at statens rolle i forhold til universiteterne er tålmodige penge, og det hører jeg at Enhedslisten sådan set også siger, altså tålmodige penge, der ikke har en investeringshorisont på 3-5 år, men en horisont, der rækker meget, meget videre.
Simon Emil Ammitzbøll (LA), 2015-02-03:
Hertil kommer, at en del medlemslande er trætte af at skulle holde hånden under uansvarlige sydeuropæere, der gældsætter sig fuldstændig ukontrollabelt, ligesom befolkningerne er tiltagende trætte af velfærdsturisme og detailregulering af ganske almindelige virksomheders aktiviteter.
Ole Stavad (S), 1999-05-12:
Jeg vil så bare lige understrege, at ud fra alt, hvad jeg har kunnet finde, og alt det, der har været bragt frem fra perioden, hvor vi må erkende, at der er foregået en forvaltning, der ikke har været tilfredsstillende - for at sige det på jysk - er der ikke over for mig frembragt nogen oplysninger om, at nogen minister - uanset hvilken farve den pågældende har haft - har været vidende om, at der foregik en administration, som ikke ud fra vores bedste overbevisning var i overensstemmelse med gældende lovgivning. Så er jeg i øvrigt enig i hr. Kim Behnkes definition af loven som en tynd kop te.
Troels Lund Poulsen (V), 2003-11-20:
Over 40.000 irakiske politifolk er nu på arbejde, der er skabt en fri presse med over 150 aviser, der er skabt fri adgang til internettet, der bliver i dag brugt 26 gange så mange penge på sundhed som under Saddam Hussein, der er åbnet 240 hospitaler og mere end 1.200 klinikker over hele Irak.
Jacob Jensen (V), 2014-01-22:
Kunne man forestille sig noget tilsvarende som et element hos de kommuner, som ikke kan løfte opgaven, eksempelvis fordi de er for små til det, at man siger til dem: Prøv at høre, venner, vi vil gerne have, at I skal gøre det her, men vi kan godt se, det er en udfordring; I skal nu gå ind sammen med nogle, som virkelig kan, som har erfaring og som har gjort det, og som den vej rundt hjælper jer op på et højere niveau?
Frank Aaen (EL), 2005-03-04:
Er der ikke god grund til at sige, at lige præcis dem uden uddannelse, lige præcis unge uden familie, lige præcis handicappede, psykisk handicappede, mennesker, der er mærkede af tortur og derfor har svært ved at fungere i et samfund, havde vi allermest brug for at tage til Danmark og give en hjælp til at komme videre i livet, i stedet for, som der er lagt op til med det her lovforslag, som nu heldigvis bliver delt – det synes jeg er en god ting for klarhed i debatten – at de, der har mest brug for hjælp, fortrinsvis skal blive, hvor de er?
Lene Espersen (KF), 2010-02-11:
Det er også meget relevant at se på, hvordan vi får sikret, at udbudsreglerne for det første sikrer konkurrencen, men at det for det andet også bliver gjort på en smidig måde, så vi ikke ender i en situation, hvor det hele bliver trukket i langdrag, eller hvor det måske i sidste ende ender med, at det sådan set ikke altid er den mest fornuftige løsning, man når frem til.
Søren Søndergaard (EL), 2016-03-03:
Jeg vil knytte nogle enkelte bemærkninger til nogle af de ting, der har været oppe, og jeg vil sådan set tage udgangspunkt i den terroraktion i Ankara, som Christina Egelund fra Liberal Alliance nævnte, og som jo ganske rigtigt er den største terroraktion, der overhovedet har været, og hvor problemet måske ikke så meget er tyrkisk politi og spørgsmålet om proportionalitet, men mere, hvad tyrkisk politi gør for at forhindre den slags terroraktioner.
Jesper Petersen (S), 2025-01-15:
Så sådan afrundende vil jeg sige, at det er muligt, at man som parti eller man som enkeltmedlem af Folketinget er uenig i den førte politik, men at det ikke gør politikken udemokratisk, og konkluderende vil jeg også sige, at Socialdemokratiet ikke mener, at det vil være hensigtsmæssigt at gennemføre den ændring, forslagsstilleren her lægger op til, og at vi altså ikke kan støtte beslutningsforslaget.
Mimi Jakobsen (CD), 1998-10-08:
Som sagt deltager vi gerne i de runder, men - og det var måske dér, jeg følte at statsministerens tale havde en skævhed i år - der blev talt meget om trimninger og justeringer og slankninger og moderniseringer, og hvad det nu hedder alt sammen, af den offentlige sektor og velfærdssamfundet og om, at nu må vi rette ind, og nu må vi gøre ditten og datten.
Christine Antorini (S), 2014-03-18:
Det er sådan, at vi i den næste folketingssamling agter at fremsætte et lovforslag om en ny tilskudsordning, når det gælder specialundervisning, og det er det, vi er ved at drøfte med skoleforeningerne hvordan vi gør på en god måde i forlængelse af den inklusionslovgivning, der også er vedtaget i forhold til folkeskolen.
Torben Hansen (S), 2002-02-20:
Men vi har også set allerede ved valget af midlertidig borgmester for 14 dage siden, hvor man jo lavede det kunstgreb, at det var 3 måneders orlov og ikke 2 måneders orlov, sådan at man fortsat kunne sikre en Venstremand i stolen i den lidt kritiske periode, at det måske var en antydning af, at Venstre vil styre nogle af de rammer, der skulle være for undersøgelsen.
Rasmus Prehn (S), 2005-11-25:
Men i det konkrete eksempel med Gjellerup vil netop det socialdemokratiske forslag, hvor man sænker huslejen generelt, betyde, at man så som beboer i Gjellerup ville kunne have mulighed for at flytte ind i noget af det andet almene boligbyggeri, der er i Århus Kommune, og dermed fraflytte Gellerupplanen.
Kim Edberg Andersen (NB), 2023-12-07:
er, hvor meget modstand det kan give, hvis vi presser det her ned og egentlig rammer nogle ganske få lokale – mennesker, som egentlig bare siger: Det er ikke et spørgsmål om, om I kan købe mit hus, men jeg har købt det her hus, fordi jeg har lyst til at bo i det, og nu skal jeg alligevel tvangsflyttes.
Morten Helveg Petersen (RV), 1998-11-06:
Der er da ingen tvivl om, at en velfungerende offentlig sektor er en vigtig forudsætning for, at det private erhvervsliv kan gøre sig, hvad angår konkurrencekraft, og at det kan gøre sig i udlandet, og det er hele spektret for offentlig regulering, offentlig administration.
Per Clausen (EL), 2010-04-22:
Der vil jeg godt tillade mig at sige – hvis man ellers overhovedet kan regne med, hvad konservative ordførere siger i medierne; og det ved jeg ikke om man kan, men hvis man kan det – at der jo så er dyb splittelse i regeringen på det spørgsmål allerede nu. Jeg vil godt spørge hr. Kim Mortensen, om det ikke forholder sig sådan, at det, der er realiteten i den aftale, som Socialdemokraterne har lavet med regeringspartierne, er, at man ikke kan forhindre et salg af aktierne.
Kim Andersen (V), 2013-02-19:
Det vil betyde, at det kommer til at fremgå udtrykkeligt af vores våbenlov, at udfører man våben, er de ikke længere omfattet af forordningens eksportkontrolregler, men vil altså være omfattet af det nye sæt regler for våben til civil brug, når de indføres til et andet EU-land og til tredjelande.
Kristian Thulesen Dahl (DF), 2021-10-27:
Der er det klart, at så provokerer det endnu mere, når regeringens måde at håndtere sagen på ovenikøbet er bare at meddele os det, i stedet for at der er forhandlinger i Folketinget, et lovforslag, der bliver lagt frem, og en 3-årsregel, der bliver foreslået at være noget andet, så partierne har mulighed for at gøre indsigelser, og så grundlovens bestemmelser om mindretalsbeskyttelse eksempelvis har mulighed for at gøre sin virkning.
Pernille Rosenkrantz-Theil (EL), 2002-02-28:
Så vil jeg stadig gerne holde fast i mine sidste to spørgsmål, nemlig: Hvad har man tænkt sig at stille op med den gruppe unge, som man nu skubber ud, indtil man har fået skabt plads i det, hvad skal man sige, gamle, ordinære kompetencegivende uddannelsessystem?
Eva Flyvholm (EL), 2016-04-19:
Men var det så ikke en idé at gå mere offensivt til værks og sørge for, at der bliver lukket for det massive oliesalg, som IS kan køre hen over grænserne i Tyrkiet nu, altså at det bliver stoppet, og at der virkelig bliver sat en prop i den finansiering, der kommer fra saudiarabiske prinser, der ligesom har frit løb?